Diari Oficial de la Generalitat Valenciana


Sumari del DOGV 9559, del 22-03-2023 (2023/2684)

RESOLUCIÓ de 9 de març de 2023, de la Conselleria d'Innovació, Universitats, Ciència i Societat Digital, per la qual s'incrementa l'import total màxim de la convocatòria de beques salari lligades a la renda per a la realització d'estudis universitaris durant el curs acadèmic 2022-23 en les universitats que integren el Sistema Universitari Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9559

Data del DOGV
:   22-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2684


Data del document
:   09-03-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 9 de març de 2023, de la Conselleria d'Innovació, Universitats, Ciència i Societat Digital, per la qual s'incrementa l'import total màxim de la convocatòria de beques salari lligades a la renda per a la realització d'estudis universitaris durant el curs acadèmic 2022-23 en les universitats que integren el Sistema Universitari Valencià. [2023/2684]  
  
Per la Resolució de 3 novembre de 2022, de la Conselleria d'Innovació, Universitats, Ciència i Societat digital, es van convocar les beques salari lligades a la renda per a la realització d'estudis universitaris durant el curs acadèmic 2022-23 en les universitats que integren el Sistema Universitari Valencià (DOGV 9469, 14.11.2022).  
En l'apartat tercer de l'esmentada resolució es recull un finançament amb un import total màxim de 80.924.759 d'euros, amb càrrec a l'aplicació pressupostària 12.81.95.247.64.0, línia de subvenció s1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors, per a l'exercici 2023, condicionat a l'existència de consignació pressupostària adequada i suficient. D'aquest import pressupostat, es reserven 500.000 euros per a l'adjudicació complementària prevista en el punt 3 de la base segona de l'Ordre 10/2021, de 12 d'octubre.  
  
A més, aquest apartat tercer estableix que l'esmentat import es podrà incrementar a conseqüència d'una generació, una ampliació o una incorporació de crèdit, o de l'existència de romanents d'altres convocatòries finançades amb càrrec al mateix crèdit o a crèdits inclosos en el mateix programa o programes del mateix servei, que no requerirà una nova convocatòria, d'acord amb el que preveu l'article 58, apartat 2, lletra a, del Reglament de la Llei general de subvencions.  
Per aquest motiu, existint crèdit disponible per a incrementar en la dotació de la línia S1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors, per l'import d'1.200.000 euros, per a l'exercici 2023.  
  
De conformitat amb l'article 160.4.c de la Llei 1/2015, de 6 de febrer de 2015, de la Generalitat, d'hisenda pública, del sector públic instrumental i de subvencions, resolc:  
  
Primer  
Incrementar en 1.200.00,00 euros l'import total màxim previst en l'apartat tercer de la Resolució de 3 de novembre de 2022, de la Conselleria d'Innovació, Universitats, Ciència i Societat digital, per la qual es van convocar les beques salari lligades a la renda per a la realització d'estudis universitaris durant el curs acadèmic 2022-23 en les universitats que integren el Sistema Universitari Valencià.  
El pressupost total per a aquesta convocatòria serà, per tant, de 08.862.219,00 euros, amb càrrec a l'aplicació pressupostària 27.35.69.089.16.5, línia de subvenció S1313000, Beques alumnat ensenyaments universitaris i estudis superiors, del programa pressupostari 422.60, Universitat i estudis superiors, per a l'exercici 2023.  
  
Segon  
De l'import pressupostat per a l'exercici 2023, es reserven 700.000 euros per a l'estudiantat beneficiari de les beques de quantia fixa lligada a la renda que cada curs acadèmic convoca el ministeri competent en la matèria i que, al seu torn, resulta beneficiari de la beca lligada a la renda, regulada en aquestes bases, per a un mateix curs acadèmic. L'import de l'ajuda serà una quantia que complemente l'assignat en la beca lligada a la renda del ministeri, fins a aconseguir la quantia màxima determinada en la corresponent convocatòria, d'acord amb el que preveu el punt 3 de la base segona de l'Ordre 10/2021, de 12 d'octubre, de la Conselleria d'Innovació, Universitats, Ciència i Societat Digital, per la qual s'estableixen les bases reguladores (DOGV 9198, 20.10.2021).  
  
  
Alacant, 9 de març de 2023.- La consellera d'Innovació, Universitats, Ciència i Societat Digital: Josefina Bueno Alonso.